கேள்வி: வசுதா தாகம்வர் - தொழில் வாழ்க்கை பற்றி விளக்கவும்.
பதில்: மதுரா பாலியல் வல்லுறவு வழக்கு குற்றவாளிகள் விடுவிக்கப்பட்டதை கேள்வி எழுப்பினார். 1979 ஆம் ஆண்டில் பேராசிரியர் உபேந்திர பாக்சி, பேராசிரியர் லோதிகா சர்கார் மற்றும் இரகு நாத் கேல்கர் ஆகியோருடன் சேர்ந்து இந்திய உச்ச நீதிமன்றத்திற்கு எழுதிய கடிதத்தில் கையெழுத்திட்டவர்களில் தாகம்வாரும் ஒருவர். அதன் பிறகு இந்திய உச்ச நீதிமன்றம் இவ்வழக்கை ஏற்றுக்கொண்டது. பின்னர் இது ஒரு முக்கிய வழக்காக மாறியது. இந்தியாவில் பாலின அடிப்படையிலான வன்முறை பிரச்சினை குறித்த தொடர்ச்சியான பிரச்சாரத்தின் ஒருங்கிணைப்புப் புள்ளியாக இந்த வழக்கு மாறியது. 1980களின் முற்பகுதியில், மகாராட்டிராவின் அக்ரானி மற்றும் அகல்குவாவின் உட்புற பழங்குடிப் பகுதியில் பழங்குடி உரிமைகள் மற்றும் சட்டம் தொடர்பான பிரச்சினையில் இவர் கவனம் செலுத்தி அவர்களுடன் பணியாற்றினார். இவர் 1982 இல் அசோகா சகாவாகத் தேர்ந்தெடுக்கப்பட்டார். Ashoka Everyone a Changemaker|website=www.ashoka.org|language=el|access-date=2021-10-25}} 1985 ஆம் ஆண்டில், தில்லியில் ''மல்டிபிள் ஆக்சன் ரிசர்ச் குரூப்'' என்ற அரசு சார்பற்ற அமைப்பு தொடங்கினார். இக்குழு சட்ட விழிப்புணர்வு, வக்காலத்து மற்றும் பொது நலன் வழக்குகளை ஊக்குவிப்பதில் கவனம் செலுத்துகிறது. இவர் தில்லி பல்கலைக்கழகம் பெண்களுக்கான ஒரு தொகுதிக் கல்லூரியான ''மிராண்டா ஹவுஸ்'' மற்றும் சாவித்திரிபாய் புலே புனே பல்கலைக்கழகம் சட்டத் துறையில் கற்பித்தார். இடம்பெயர்ந்த மக்களின் உரிமைகள், கைதிகளின் உரிமைகள் மற்றும் சட்டக் கையேடுகளை வெளியிடுதல் ஆகியவற்றிற்காக வசுதா தனது தொடர்ச்சியான பணிக்காக அறியப்படுகிறார். Ligal Literacy in Delhi, India|website=Multiple Action Research Group|language=en-US|access-date=2021-10-25}} தேசிய மகளிர் ஆணையம் (இந்தியா) சட்ட வல்லுநர்கள் குழுவில் உறுப்பினராகவும், பொதுநலவாயம் மனித உரிமைகள் முன்முயற்சியின் நிர்வாகக் குழுவில் உறுப்பினையாகவும் இருந்தார். காவலில் வன்முறை மற்றும் சித்திரவதை தொடர்பான பல வழக்குகளையும் இவர் கையாண்டுள்ளார்.